CELEX: 31981R1471
Language: el
Date: 1981-05-19 00:00:00
Title: Κανονισμός (ΕΟΚ) αριθ. 1471/81 τού Συμβουλίου τής 19ης Μαΐου 1981 περί αναστολής τής εφαρμογής τών οροφών πού καθιερώθηκαν από τόν κανονισμό (ΕΟΚ) αριθ. 3517/80 γιά τίς εισαγωγές ορισμένων προϊόντων καταγωγής Μάλτας

Avis juridique important

|

31981R1471

Κανονισμός (ΕΟΚ) αριθ. 1471/81 τού Συμβουλίου τής 19ης Μαΐου 1981 περί αναστολής τής εφαρμογής τών οροφών πού καθιερώθηκαν από τόν κανονισμό (ΕΟΚ) αριθ. 3517/80 γιά τίς εισαγωγές ορισμένων προϊόντων καταγωγής Μάλτας  

Επίσημη Εφημερίδα αριθ. L 144 της 02/06/1981 σ. 0011 - 0011

***** ΚΑΝΟΝΙΣΜΟΣ (ΕΟΚ) αριθ. 1471/81 ΤΟΥ ΣΥΜΒΟΥΛΙΟΥ  της 19ης Μαΐου 1981  περί αναστολής της εφαρμογής των οροφών που καθιερώθηκαν από τον κανονισμό (ΕΟΚ) αριθ. 3517/80 για τις εισαγωγές ορισμένων προϊόντων καταγωγής Μάλτας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι, σύμφωνα με το άρθρο 2 του παραρτήματος Ι της συμφωνίας συνδέσεως της Ευρωπαϊκής Οικονομικής Κοινότητος με τη Μάλτα, η Κοινότης καθιέρωσε, με τον κανονισμό (ΕΟΚ) αριθ. 3517/80 (1), οροφές στις οποίες υποβάλλονται κατά τη διάρκεια του 1981 οι εισαγωγές ορισμένων προϊόντων καταγωγής Μάλτας· ότι το άρθρο αυτό προβλέπει ότι, αν κατά τη διάρκεια δύο συνεχών ετών, το ύψος των εισαγωγών προϊόντος, οι οποίες υπάγονται σε οροφή είναι κατώτερο του 90 % του καθορισθέντος ύψους, η Κοινότης αναστέλλει την εφαρμογή της εν λόγω οροφής·  ότι από τις κοινοτικές στατιστικές καταστάσεις που αφορούν τα έτη 1979 και 1980 προκύπτει ότι το ύψος των εισαγωγών ορισμένων προϊόντων οι οποίες υποβάλλονται σε οροφές δεν έφθασε, κατά τη διάρκεια αυτών των δύο ετών, το 90 % του καθορισθέντος ύψους των οροφών· ότι, κατά συνέπεια, η Κοινότης πρέπει να αναστείλει, από 1ης Ιανουαρίου 1981, την εφαρμογή των οροφών οι οποίες έχουν καθορισθεί για τις εισαγωγές των εν λόγω προϊόντων · ότι πρέπει, εν τούτοις, να συνεχισθεί η παρακολούθηση της εξελίξεως αυτών των εισαγωγών μέσω στατιστικού ελέγχου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από 1ης Ιανουαρίου 1981 αναστέλλεται η εφαρμογή των οροφών, οι οποίες επεβλήθηκαν από το άρθρο 1 του κανονισμού (ΕΟΚ) αριθ. 3517/80 για τις εισαγωγές νημάτων εκ βάμβακος μη συσκευασμένων για τη λιανική πώληση της κλάσεως 55.05 του Κοινού Δασμολογίου και ινών υφαντικών συνθετικών και τεχνητών, μη συνεχών και απορριμμάτων συνθετικών και τεχνητών υφαντικών ινών (συνεχών ή μή), λαναρισμένων, κτενισμένων ή κατ' αλλον τρόπο παρασκευασμένων προς κλώσιν, της κλάσεως 56.04 του Κοινού Δασμολογίου και αναγράφονται υπό τον αύξοντα αριθμό Ι Μ 1 και Ι Μ 3 στο παράρτημα του εν λόγω κανονισμού.  Οι ανωτέρω εισαγωγές εξακολουθούν να υπόκεινται σε κοινοτική επιτήρηση.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος,  Έγινε στις Βρυξέλλες, στις 19 Μαΐου 1981.  Για το Συμβούλιο  Ο Πρόεδρος  D. F. van der MEI  (1) ΕΕ αριθ. L 370 της 31. 12. 1980, σ. 12.